**Кукмара, Әтнә, Балтач һәм Сабада сөт җитештерү арткан**

Татарстан Республикасы Авыл хуҗалыгы һәм азык-төлек министрлыгында терлекчелек тармагының 2016 елдагы 9 айлык эшенә йомгаклар ясалды.

Министр урынбасары Нәҗип Хаҗипов терлекчелек тармагының 2016 елдагы 9 айлык эшенә йомгаклар турында сөйләде. Аның сүзләренә караганда, республикада 740,4 мең баш мөгезле эре терлек исәпләнә. Аларның 245,3 мең башы – савым сыерлары.

Республикада 926,9 мең тонна (узган елның шушы чорына карата 103 %) сөт, 279 мең тонна (104 %) терлек һәм кош ите җитештерелгән.  
Кукмара, Балтач, Актаныш районнарында мөгезле эре терлекләр саны узган елга караганда арткан. Әлки, Алексеевск, Чистай, Буа, Алабуга, Баулы районнарында, киресенчә, 1000 баштан артык кимегән.  
**Кукмара, Әтнә, Балтач, Саба районнарында сөт җитештерү күләменең артуы күзәтелә.**Әлмәт, Кама Тамагы, Чистай, Мамадыш, Алексеевск, Яңа Чишмә районнарында сөт җитештерү күрсәткечләре түбән.